ANIFEILIAID, CYMRU Enwi, cymhwyso a chychwyn 1 Enw'r Gorchymyn hwn yw Gorchymyn Rheoli Clefydau (Mesurau Dros Dro) (Cymru) (Rhif 2) (Diwygio) 2003; mae'n gymwys i Gymru yn unig ac yn dod i rym ar 31 Ionawr 2003. Diwygio Gorchymyn Rheoli Clefydau (Mesurau Dros Dro) (Cymru) (Rhif 2) 2002 2 1 Diwygir Gorchymyn Rheoli Clefydau (Mesurau Dros Dro) (Cymru) (Rhif 2) 2002 yn unol â'r erthygl hon. 2 Yn erthygl 1, rhodder “1 Ebrill 2003” yn lle “1 Chwefror 2003”. 3 Yn erthygl 3— a ar ôl paragraff (2)(b)(xxi) ychwaneger y canlynol— xxii symudiad anifail sydd ar gyfrwng cludo sy'n mynd ar safle i ollwng anifeiliaid eraill, ar yr amod nad yw wedi ymadael â'r cyfrwng cludo tra bu ar y safle. ; b ym mharagraff (3)(e)(iv) rhodder y gair “diweddaraf” yn lle “cynharaf”; c yn lle paragraff (3)(ng) rhodder y paragraff canlynol— ng anifail o'i bwynt mynediad i'r Deyrnas Unedig ar ôl cael ei fewnforio o Aelod-wladwriaeth arall; . 4 Yn lle erthygl 8 rhodder yr erthygl ganlynol— Cyfleusterau glanhau a diheintio 8 Pan symudir anifeiliaid o dan drwydded, rhaid i feddiannydd y safle y symudir hwynt iddo ddarparu cyfleusterau, cyfarpar a deunyddiau digonol ar gyfer unrhyw waith glanhau a diheintio sy'n ofynnol o dan y drwydded. Trwyddedau penodol 8A 1 Rhaid i anifail a symudir o dan drwydded benodol— a gael ei symud ar hyd y llwybr mwyaf uniongyrchol sydd ar gael i'r gyrchfan a bennir yn y drwydded, a b bod y drwydded gydag ef drwy gydol y symudiad. 2 Rhaid i bob anifail a symudir o dan awdurdod trwydded benodol gael ei gadw ar wahân, drwy gydol y symudiad, i unrhyw anifail nas symudir o dan awdurdod y drwydded honno. 3 Rhaid i'r person sy'n gyfrifol am unrhyw anifail a symudir o dan drwydded benodol, os myn cwnstabl neu arolygydd neu unrhyw un arall o swyddogion yr Ysgrifennydd Gwladol neu awdurdod lleol, ddangos y drwydded, a chaniatáu i gopi neu ddetholiad ohoni gael ei gymryd, a rhaid iddo hefyd, os gofynnir iddo wneud, roi ei enw a'i gyfeiriad. 4 Pan symudir anifeiliaid o dan drwydded benodol, yna, oni bai i'r drwydded ddarparu fel arall, rhaid i feddiannydd y safle y symudir hwynt iddo— a sicrhau y rhoddir y drwydded iddo ef neu i'w gynrychiolydd cyn caniatáu i'r anifeiliaid gael eu dadlwytho; b yn achos lladd-dy, roi copi i'r llawfeddyg milfeddygol swyddogol; ac c cadw'r drwydded am chwe mis a'i dangos i arolygydd os gofynnir amdani. Trwyddedau cyffredinol 8B Pan symudir anifeiliaid o dan drwydded gyffredinol, ac mae'r drwydded yn ei gwneud yn ofynnol i'r person sy'n symud yr anifeiliaid fod â dogfen symud, rhaid i feddiannydd y safle y symudir hwynt iddo— a sicrhau y rhoddir iddo ef neu i'w gynrychiolydd y copi uchaf o'r ddogfen symud cyn caniatáu dadlwytho'r anifeiliaid; b llenwi'r copi uchaf i ddangos ei fod ef wedi cael yr anifeiliaid, ei lofnodi, a'i anfon i'r awdurdod lleol yn ddi-oed; a c cadw copi o'r ddogfen wedi ei llenwi am chwe mis. Copïau o drwyddedau 8C Pan fydd arolygydd awdurdod lleol yn dyroddi trwydded o dan erthygl 3(1)(a), rhaid iddo gadw copi o'r drwydded am chwe mis. . Llofnodwyd ar ran Cynulliad Cenedlaethol Cymru D. Elis-Thomas Llywydd y Cynulliad Cenedlaethol 29 Ionawr 2003 Whitty Yr Is-Ysgrifennydd Seneddol Adran yr Amgylchedd, Bwyd a Materion Gwledig 30 Ionawr 2003